שיחה:עמיר לב

message: שחזר את העריכה שבה הוספתי את שיתופי הפעולה עם חיים אוליאל ושלמה ארצי בטענה שהם „חד פעמיים ולא משמעותיים”.
כעת נמצאים שם אביתר בנאי, שהקליט עם לב שני שירים באלבום ההופעה, וקיבל ממנו קצת עזרה בכתיבת מילים לשירים אחרים, וכן ברי סחרוף, רם אוריון, גבע אלון, שהם גיטריסטים ידועים ומכובדים, אבל שיתוף הפעולה איתם הסתכם בהתארחות בהופעה מוקלטת.
שיתופי הפעולה עם ארצי ואוליאל, לעומת זאת, הם שירים שהיו בזמנם להיטים ברדיו. הם אכן היו חד־פעמיים, אבל גם רוב שיתופי הפעולה הנ״ל היו די חד־פעמיים. אבל לומר שהם היו „לא משמעותיים” – זה כבר ממש לא נכון, כי גם „את הולכת לבד עכשיו” וגם „אני בא” נטחנו ברדיו המון – הרבה יותר ממה שלב עשה עם בנאי, סחרוף, אוריון, ואלון. --אמיר א׳ אהרוני - שיחה 16:22, 11 ביולי 2018 (IDT)
replies: text: לאו דווקא. אני מניח שסחרוף ואלון נמצאים שם מפני שלב כתב להם הרבה שירים (למשל רוב שירי האלבום תהיי איתי). מור שמש - שיחה 18:15, 11 ביולי 2018 (IDT)
replies: text: :את "תהיי איתי" הוא גם הפיק, וגם לאלבום השני של גבע אלון בעברית הם כתבו שירים יחד. העבודה המשותפת של ברי ואביתר על טקסטים עם עמיר לב גם היא ארוכת שנים. רם אוריון היה עד לא מזמן חבר קבוע בהרכב של עמיר לב והגיטריסט הקבוע שלו בהקלטות ובהופעות לאורך כל העשור האחרון כמעט. להגיד ששיתוף הפעולה איתם הסתכם בהתארחות בהופעה מוקלטת לא בדיוק מלמד על בקיאות בקריירה של עמיר לב. הפרמטר הזה לא מיועד לכל שיתוף פעולה חד פעמי, גם אם יצא מזה להיט (ואם אפשר להתווכח גם על זה, לקרוא לדואט עם חיים אוליאל להיט זה מוגזם, ואם תשאל את חובבי שלמה ארצי מי שר איתו את "אני בא" בודדים ידעו שמדובר בעמיר לב. הוא היה אלמוני בזמנו והלהיט הוא של שלמה ארצי, הוא רק עשה קולות). שיתופי פעולה בולטים זה לא. Sebastian27 - שיחה 18:42, 11 ביולי 2018 (IDT)
thread_title: שיתופי פעולה

message: יש כאן רשימה של מעבדי השירים באלבום "חשמל מהשמש", אבל לא ברור על מה היא מתבססת. הרשימה הזאת היא בעצם של הנגנים באלבום, בעוד באלבום עצמו לא ניתן שום קרדיט לעיבוד (או הפקה). ראו את חוברת האלבום כאן. סביר להניח שהנגנים באמת עיבדו את השירים, אבל כיוון שזה לא מצוין במפורש בחוברת האלבום, אולי כדאי לציין את זה כאן בהערת שוליים. מור שמש - שיחה 08:41, 5 בדצמבר 2018 (IST)
replies: text: היי מור, אני הוספתי את המידע על סמך ידע אישי (ספציפית על האלבום הזה ובאופן כללי על דרך העבודה באלבומים של עמיר), אני מודה שאפילו לא שמתי לב שזה לא כתוב בחוברת האלבום. אנסה לבדוק מול אנשים רלוונטיים ואעדכן כאן בהקדם, אם אכן אין לכך שום תיעוד רשמי כדאי באמת לציין את זה. Sebastian27 - שיחה 00:53, 6 בדצמבר 2018 (IST)
replies: text: :אז קיבלתי תשובה - אכן המפיק המוזיקלי הוא עמיר לב והעיבודים זה עמיר וכל הנגנים, אך הקרדיטים לא נכתבו בחוברת האלבום. מבחינתי אתה יכול לערוך כפי שאתה רואה לנכון. Sebastian27 - שיחה 00:33, 8 בדצמבר 2018 (IST)
thread_title:  מעבדי השירים באלבום "חשמל מהשמש" 

message: האם ניתן לערוך את הדיסקוגרפיה כמקובל בערכים השונים מבלי לאבד את המידע והתמונות בכל אלבום ואלבום--Yossipik - שיחה 14:12, 20 ביוני 2022 (IDT)
thread_title:  דיסקוגרפיה 

message: שלום עורכים יקרים,
מצאתי קישור חיצוני אחד או יותר בעמיר לב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.thepost.co.il/news/new.aspx?pn6Vq=L&0r9VQ=FFFFJ נמצא כקישור שבור. מומלץ להוסיף https://web.archive.org/web/20140423042654/http://www.thepost.co.il/news/new.aspx?pn6Vq=L&0r9VQ=FFFFJ לכתובת המקורית.
*https://www.kan.org.il/content/kan/radio_articles/p-11437/168211/ נמצא כקישור שבור. מומלץ להוסיף https://web.archive.org/web/20181104170204/https://www.kan.org.il/content/kan/radio_articles/p-11437/168211/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 05:47, 14 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022)